Source: https://medialne.etrend.sk/radia/nenavistne-vyroky-v-radiu-vyjdu-mazureka-draho-sud-ho-uznal-za-vinneho.html?itm_site=medialne&itm_template=article&itm_area=article&itm_module=related&itm_position=3
Timestamp: 2020-04-09 11:19:12+00:00

Document:
Nenávistné výroky v rádiu vyjdú Mazureka draho. Súd ho uznal za vinného | Rádiá | Mediálne.sk
Nenávistné výroky v rádiu vyjdú Mazureka draho. Súd ho uznal za vinného
20.12.2017, 16:32 | SITA
Peňažný trest päťtisíc eur uložil samosudca Špecializovaného trestného súdu (ŠTS) v Banskej Bystrici poslancovi Národnej rady SR za Kotlebovu stranu Milanovi Mazurekovi. Sudca rozhodol trestným rozkazom, ktorým uznal poslanca za vinného z prečinu hanobenia národa, rasy a presvedčenia v súbehu s prečinom podnecovanie, hanobenie a vyhrážanie osobám pre ich príslušnosť k niektorej rase, národu, národnosti, farbe pleti a etnickej skupine.
Milan Mazurek, súd
Poslanec skutok spáchal ako verejný činiteľ vo vysielaní Rádia Frontinus v októbri minulého roku. Verdikt súdu nie je právoplatný, prokurátor i obvinený môžu proti nemu v zákonnej lehote podať odpor a sudca nariadi hlavné pojednávanie.
Za výroky v rádiu obžalovali Mazureka pre hanobenie rasy
Problematické sú tvrdenia poslanca v rádiu Frontinus z októbra minulého roku
Trestného činu sa mal poslanec dopustiť v relácii súkromného rádia Frontinus
Ide o prípad, ktorým sa zaoberá aj Rada pre vysielanie a retransmisiu
M. Mazurek vystupoval v Rádiu ako poslanec Národnej rady Slovenskej republiky a ako člen Výboru pre ľudské práva, národnostné menšiny a rodovú rovnosť NR SR za politickú stranu Kotleba – Ľudová strana Naše Slovensko. Okrem iného uviedol výroky, ktoré v kontexte celého vystúpenia v rozhlasovej relácii spĺňajú definičné znaky znevažujúcich prejavov z hľadiska príslušnosti ku konkrétnemu – rómskemu etniku, majú rasistický charakter a z ich obsahu vyplýva zámer vyvolať nenávisť voči príslušníkom tejto etnickej skupiny.
Tvrdil napríklad, že „150 miliónov eur sa použije iba na domy z týchto cigánskych osád, ľudí, ktorí pre náš národ, pre náš štátny rozpočet, pre našu kultúru neurobili nič, práve naopak, rozhodli sa žiť týmto asociálnym spôsobom života a vyciciavať náš sociálny systém“.
Obžalobu v tejto veci podal prokurátor Úradu špeciálnej prokuratúry a sudca rozhodol trestným rozkazom, ktorého znenie má agentúra SITA k dispozícii. Hovorkyňa ŠTS Katarína Kudjáková pre SITA uviedla, že k veci sa vyjadria po tom, ako súd dostane doručenky od procesných strán.
Tagy Milan Mazurek, súd
Problematické sú tvrdenia poslanca v rádiu Frontinus z októbra minulého roku	3
Dosť slabá argumentácia. To máš zo školenia slniečkára? Tiež ich mnoho poznám. Pre mňa je kritérium spoločenská norma nie farba pleti alebo pôvod. Kto spoločenské normy neakceptuje resp. ich ...
5.000,- eur je draho z pohľadu novinára. otázka znie, či aj z pohľadu poslanca. a ozaj, skúmal súd príčetnosť obžalovaného?
jedna lastovicka leto nerobi z 90% to su hoavada

References: Súd 
 Súd 
 súd

 súd 
 súd

 súd